===== Orgelpunkt =====
Heavy metal gør ofte brug af [[orgelpunkt]] som en harmonisk base. Et orgelpunkt er en tone, oftest i basregistret, der vedholdes, mens de andre dele spiller mindst én fremmed (dvs. dissonant) harmoni.<ref name="Kennedy">Kennedy, Michael (1985). The Oxford Dictionary of Music. Oxford University Press. {{ISBN|0-19-311333-3}}</ref> Heavy metal riffs opbygges ofte over en vedvarende gentaget tone, som spilles på bassens eller rytmeguitarens dybe strenge, oftest på E, A og D strengene.<ref>I black metal er orgelpunkt dog sjældent en del af selve guitarriffet, men spilles snarere af bassen i baggrunden.</ref> Med andre ord gentages en enkelt bastone – oftest på den dybe E-streng eller A-strengen – mens nogle andre akkorder spilles efter hinanden, deriblandt akkorder, som ikke normalt omfatter den bastone. Et eksempel er åbningsriffet i Judas Priests "[[You've Got Another Thing Comin']]." I dette tilfælde spiller en guitar orgelpunkt i F#, mens den anden guitar spiller akkorderne.
Musik